CELEX: 62020TN0188
Language: et
Date: 2020-03-26 00:00:00
Title: Kohtuasi T-188/20: 26. märtsil 2020 esitatud hagi – Close ja Cegelec versus parlament

10.8.2020   
            
            
               ET
            
            
               Euroopa Liidu Teataja
            
            
               C 262/27
            
         
      26. märtsil 2020 esitatud hagi – Close ja Cegelec versus parlament
      (Kohtuasi T-188/20)
      (2020/C 262/37)
      Kohtumenetluse keel: prantsuse
      
         Pooled
      
      
         Hagejad: SA Close (Harzé-Aywaille, Belgia) ja Cegelec (Brüssel, Belgia) (esindajad: advokaadid J. Rikkers ja J. Teheux)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  mõista Euroopa Liidult, keda esindab Euroopa Parlament, välja hüvitis, mille summa on esialgsel hinnangul 3 906 043 eurot ja millele lisandub seadusjärgses määras viivis alates kahju tekkimisest, see tähendab 27. märtsist 2015;
               
            
                  —
               
               
                  hagejad paluvad, et enne kohtuasja lahendamist peatataks selles menetlus, et oodata ära Euroopa Kohtu otsus praegu menetluses olevas kohtuasjas C-447/19 või – kui kohtuasi saadetakse Üldkohtule tagasi – Üldkohtu otsus;
               
            
                  —
               
               
                  jätta kohtukulude kohta otsuse tegemine edaspidiseks.
               
            
         Väited ja peamised argumendid
      
      Hagejad väidavad oma hagi põhistamiseks, et kui rahuldatakse apellatsioonkaebus, milles nõutakse 9. aprilli 2019. aasta kohtuotsuse (kohtuasi C-447/19, Close ja Cegelec vs. parlament) tühistamist, ning sellest tulenevalt tühistatakse parlamendi 19. märtsi 2015. aasta otsus kuulutada „Luxembourgis asuva Konard Adenaueri hoone laiendamise ja moderniseerimise projekti“ 73. osa (elektrijaam) (INLO-D-UPIL-T-14-A04) puudutavas ehitustööde hankemenetluses edukaks Association Momentanée ENERGIE-KAD (ajutine ühendus, mille moodustavad äriühingud MERSCH et SCHMITZ PRODUCTION SARL ja ENERGOLUX S.A.) esitatud pakkumus ning lükata järelikult tagasi apellantide esitatud pakkumus, tähendaks see esiteks seda, et Association Momentanée ENERGIE-KAD pakkumust ei saanud edukaks tunnistada ning teiseks, et edukaks oleks tulnud tunnistada hagejate pakkumus, sest nad esitasid kõige madalama hinnaga pakkumise ja ainus valikukriteerium oligi hind. Tekkinud kahju suuruseks on esialgsel hinnangul 10 % hagejate pakkumuse hinnast.